Higuera de Calatrava

Higuera de Calatrava [iGEra de kalaTRAba] (Figarbo de C.) estas vilaĝo kaj municipo de la Aŭtonoma Komunumo Andaluzio, en la provinco Ĥaeno, sude de Hispanio.

 Priskribo 
La areo de la municipo estas 39,3 km2 kie loĝas 619 geloĝantoj (2019), do loĝdenso estas 15,83 loĝ./km2.

Higuera de Calatrava situas sur la okcidento de la komarko Metropola Areo de Ĥaeno en la okcidento de la provinco, lime kun Porcuna, Valenzuela, Santiago de Calatrava, Martos kaj Torredonjimeno, je 40 km de la provinca ĉefurbo, Ĥaeno. Estas sur 374 m de altitudo, en tipa pejzaĝo de olivarbaroj.

Estas variaj industrioj, ĉefe olivmuelejoj por produktado de olivoleo kaj entreprenoj de la sektoro de la konstruado.

 Geografio kaj orografio 
maldekstra|eta|239x239px|Ravinetoj kondiĉigas la terenon de la setlejo kaj la pejzaĝo.
La municipa teritorio de Higuera de Calatrava estas en etenda areo konata kiel Kamparo de Martos karakterizata de ondeca pejzaĝo de malaltaj montetoj inter valoj de riveroj kaj rojoj transirantaj al la valo de la rivero Gvadalkiviro. La valo de rojo Salado kondiĉigas geografie la setladon de la domaro sur flanko de la propra valo.

Spite la ĝeneralan mildon de la teritorio aperas kelkaj geografiaj elementoj kiel ravinetoj de sabloŝtona rokaro.

La altometrio de la municipo havas ekstremojn en sia plej malalta punkto de 287 metroj super marnivelo en la loko La Hondonera kaj de 478 metroj de altitudo atingeblaj en la geodezia punkto Haza de la Sierra.

eta|368x368px|Altometrio de la municipa teritorio de Higuera de Calatrava|centre

 Limaj municipoj 
+Limoj de la municipa teritorio de Higuera de Calatrava Nordokcidente: Porcuna Norde: Porcuna Nordoriente: Torredonjimeno Okcidente: Valenzuela 75px Oriente: Torredonjimeno Sudokcidente: Santiago de Calatrava Sude: Santiago de Calatrava Sudoriente: Santiago de Calatrava kaj Martos

 Historio 
eta|Ĉefturo de la Kastelo de Higuera de Calatrava
Oni trovis restaĵojn el Neolitiko kaj Bronzepoko. Antaŭ la romia epoko estis teritorio de iberoj. Dum la Romia Imperio estis vilaoj en la areo. La nuna setlejo datas el araba epoko sed estas mencio nur je la konkero fare de kristanoj por la reĝo Fernando la 3-a en 1225. En 1228 la kastilia monarko donas Martos kaj ties teritorio al la Ordeno de Kalatravo (ties kruco aperas en la blazono de la municipo) kaj ekde tiam estis landlima areo kun la Regno nazaria de Granado, de kie venis atakoj ekzemple en 1408 kaj 1471. Post la kristana konkero de Granado, kelkaj lokanoj elmigirs por reloĝigi la konkeritajn terojn kaj aliaj poste al Ameriko.

Dum la Hispana Enlanda Milito Higuera de Calatrava estis sur la batalfronto kaj el la 14a de decembro 1936 senhomiĝis.Ofensiva Nacionalista en el frente de Córdoba de D. José María Pulido de Torres. Alirita la 15an de februaro 2020. Post la milito, la venkintaj aŭtoritatoj konvertis la vilaĝon en koncentrejo el aprilo ĝis junio 1939 por pli ol 10 000 venkitaj prizonuloj, el kiuj multaj mortis, estis mortigitaj kaj malaperigitaj. Hernández de Miguel, Carlos (2019). Los campos de concentración de Franco. Penguin Random House. pp. 13, 80, 187, 222. ISBN 978-84-666-6478-3. 

 Vidu ankaŭ 
 Listo de municipoj de provinco Ĥaeno

 Notoj 

 Eksteraj ligiloj 

 Oficiala retejo de la municipo de Higuera de Calatrava
 Statistiko de Higuera de Calatrava (IEA)
 Loko de Higuera de Calatrava
 Kultura heredaĵo de Higuera de Calatrava en la Guía Digital del Patrimonio Cultural de Andalucía. Instituto Andaluz del Patrimonio Histórico

Kategorio:Loĝlokoj de provinco Ĥaeno